《柳州谒柳侯祠 其二》
清代·钱楷

青青松柏枝，不见龙城柳。惟余剑铭字，笔法辨跟肘。

传闻涉洞剑，携镇风涛吼。行客争椎摹，登登彻座右。

不知剑与柳，何者神所守。墨云荔子碑，并护烛南斗。

作者简介：（1760—1812）浙江嘉兴人，字宗范，一字裴山。乾隆五十四年进士，授户部主事，官至安徽巡抚。历官广西、河南、山西等省。善书画，兼工篆隶。有《绿天书舍诗集》。